section_heading: Koncept i stvaranje
paragraph_text: U Knjizi izgubljenih pripovijesti (najraniji oblik Tolkienova legendarija), o Valarima se često govori kao o "Bogovima" što naznačuje politeistički sustav Tolkienove prvotne kozmologije i kozmogonije. Međutim, Ilúvatar je prisutan kao vrhovni Bog Tvorac koji stvara Valare i jasno je naznačen bićem višeg reda. Stoga se čini nejasnim jesu li Valari zaista bogovi ili ih takvima smatraju narodi Arde. U svakom slučaju, Tolkien je napustio ovakav opis Valara, definirajući ih jednostavno "Silama" u svim kasnijim radovima.